Një vit pas takimit Trump - Kim Jong Un
Perspektiva shfaqet e zymtë, ndërsa të dyja vendet duket se po i afrohen një periudhe të re armiqësie
Në Singapor qershorin e kaluar, Presidenti Donald Trump dhe Kim Jong Un-i ranë dakort të punojnë “drejt çnuklearizimit të Koresë së Veriut”. Megjithëse ishte një deklaratë e vakët, ajo ngjalli shpresa se mund t’i jepte fund dekadave të armiqësisë mes Shteteve të Bashkuara dhe Koresë së Veriut. Një vit më vonë, gjërat duket se po shkojnë në drejtimin e kundërt. Koreja e Veriut ka rifilluar testimin e raketave balistike me rreze të shkurtër. Shtetet e Bashkuara dhe Koreja e Veriut nuk kanë mbajtur takime pune prej muajsh. Gjithashtu, Koreja e Veriut nuk i është përgjigjur kërkesave të Shteteve të Bashkuara për rifillim të negociatave. Sidoqoftë, Presidenti Trump mbetet optimist. , u tha gazetarëve Presidenti Trump. Presidenti Trump gjithashtu thotë se është i hapur për mbajtjen e një samiti të tretë me Kim Yong Un-in, megjithëse ekzistojnë pak tregues se mund të thyhet ngërçi. , thotë Darcie Draudt, studiuese me Universitetin Yonsei në Seul. Presidenti Trump thotë se ai nuk ka ndonjë nxitim për arritjen e një marrëveshjeje. Por, Koreja e Veriut duket se po nxiton. Kim Yong Un-i u ka dhënë kohë deri në fund të vitit Shteteve të Bashkuara për të ndryshuar përqasjen e tyre. Një kthesë mund të ndodhë këtë muaj kur Presidenti Trump të bëjë një ndalesë në Korenë e Jugut. Ka patur madje spekullime për një samit të tretë Trump – Kim. Nëse do të ndodhë, atëherë edhe presioni mbi Presidentin Trump për arritjen e progresit do të jetë më i madh se gjatë dy takimeve të para.